Hannes Nylander

Johannes (Hannes) William Nylander (12. heinäkuuta 1873 Kuopion pitäjä – 5. kesäkuuta 1940 Helsinki)Päivämäärät hautakivessä Kulosaaren hautausmaalla oli suomalainen maanviljelijä, maatalousneuvos ja kansanedustaja. 

Nylanderin vanhemmat olivat piirilääkäri Anders Edvin Nylander ja Rosalie Kellgren ja puoliso vuodesta 1899 Helmi Lagus, maanviljelysneuvos ja valtiopäivämies Johannes Laguksen tytär.  Nylander tuli yliopilaaksi Kuopion ruotsalaisesta yksityislyseosta 1891 ja valmistui maanmittariksi Polyteknillisestä opistosta 1893. Agronomiksi hän valmistui seuraavana vuonna ja toimi sitten maanviljelys- sekä meijeri- ja karjanhoitokoulujen opettajana Peltosalmella. Käytyään usean kuukauden opintomatkalla Tanskassa 1896 Nylander päätti jatkaa maatalousalan opintojaan Kööpenhaminassa keväällä 1897. Loppuvuodesta hänestä tuli meijeriopin opettaja Mustialan maanviljelysopistossa, syksyllä 1898 Orimalan opiston opettaja ja keväällä 1899 Kuopion maanviljelysseuran karjatalouskonsulentti. Itä-Suomen Karjanjalostusyhdiksen sihteerinä Nylander toimi vuodesta 1904, maanviljelyshallituksen ylitarkastaja hän oli 1906–1917 ja sitten maatalousneuvos ja eläintuotanto-osaston päällikkö 1917–1926. Sen jälkeen hän oli vielä Keskinäisen Jälleenvakuutusyhtiö Kekrin toimitusjohtaja. 

Nylander oli kansanedustaja Nuorsuomalaisesta puolueesta 1908–1913.Otavan Iso tietosanakirja, Otava 1968, osa 6, palsta 549 

Hänet on haudattu Kulosaaren hautausmaalle Helsinkiin.

Lähteet


Viitteet

Luokka:Maanviljelysneuvokset
Luokka:Kansanedustajat
Luokka:Nuorsuomalaiset poliitikot
Luokka:Iisalmen kaupunginvaltuutetut
Luokka:Pohjois-Savon vaalipiiri
Luokka:Suomalaiset virkamiehet
Luokka:Suomalaiset yritysjohtajat
Luokka:Suomalaiset osuustoimintaliikkeen vaikuttajat
Luokka:Suomalaiset opettajat
Luokka:Vuonna 1873 syntyneet
Luokka:Vuonna 1940 kuolleet